Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren som omhandlet i artikel 17, stk. 2 og 3, i Kommissionens delegerede forordning (EU) 2019/33

(2020/C 73/09)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33.

MEDDELELSE OM GODKENDELSE AF EN STANDARDÆNDRING

»Cornas«

PDO-FR-A0697-AM01

Meddelelsesdato: 20. december 2019

BESKRIVELSE AF OG BEGRUNDELSE FOR DEN GODKENDTE ÆNDRING

1. Definition af det geografiske område og området i umiddelbar nærhed

Der er medtaget en henvisning til den officielle geografiske kode fra 2019 i punkt IV i produktspecifikationen for at præcisere listen over de kommuner, der udgør det geografiske område og området i umiddelbar nærhed.

Denne henvisning gør det med hensyn til området i umiddelbar nærhed muligt at verificere, at kommunerne »Mercurol« og »Veaunes« i departementet Drôme er samlet under navnet »Mercurol-Veaunes«.

Denne ajourføring er foretaget i enhedsdokumentets punkt om supplerende betingelser.

2. Vindyrkningsmetoder

Punkt VI i produktspecifikationen om dyrkning af vinmarkerne er suppleret med en bestemmelse om, at der skal plantes plantemateriale, som er fri for gylden skørbladsbakteriose (flavescence dorée). Bestemmelsen med denne formulering er medtaget i enhedsdokumentets punkt om vinfremstillingspraksis og dyrkningsmetoder:

»Fra 1. januar 2020 skal plantning af vinstokke og erstatninger ske med plantemateriale, der har været genstand for varmtvandsbehandling eller enhver anden behandling, der er godkendt af landbrugsministeriet til bekæmpelse af gylden skørbladsbakteriose (flavescence dorée).«

ENHEDSDOKUMENT

1. Betegnelse

Cornas

2. Type geografisk betegnelse

BOB – beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Oprindelsesbetegnelsen »Cornas« er forbeholdt stille rødvine.

Vinene skal have et naturligt alkoholindhold i volumen på mindst 10,5 %.

Vinene har på aftapningstidspunktet et æblesyreindhold på højst 0,4 gram pr. liter.

På aftapningstidspunktet har vinene et indhold af gæringsdygtigt sukker (glukose og fruktose) på:

— højst 3 gram pr. liter for vine med et naturligt alkoholindhold i volumen på højst 13,5 %

— højst 4 gram pr. liter for vine med et naturligt alkoholindhold i volumen på over 13,5 %.

Efter berigelsen må vinene ikke have et samlet alkoholindhold i volumen på over 13,5 %.

Det totale syreindhold, det ikke angivne indhold af flygtig syre og det totale indhold af svovldioxid svarer til det, der er fastsat i EU-lovgivningen.

Vinene er udelukkende rødvine, og »Cornas« er den eneste kontrollerede oprindelsesbetegnelse blandt alle de vine, der betegnes som »Côtes du Rhône septentrionales«, hvor vinen udelukkende fremstilles af druesorten syrah N.

Vinene har altid en meget mørk, karakteristisk granatrød farve, som kan være næsten sort, og som med alderen udvikler ravfarvede nuancer. De er kraftige og velstrukturerede, og de når deres højdepunkt efter lang tids lagring. På grund af denne struktur betegnes de ofte som »virile«.

Generelle analytiske kendetegn Totalt alkoholindhold, maksimum (i % vol.) Virkeligt alkoholindhold, minimum (i % vol.) Totalt syreindhold, minimum Indhold af flygtig syre, maksimum (i milliækvivalenter pr. liter) Totalt indhold af svovldioxid, maksimum (i milligram pr. liter)

5. Vinfremstillingsmetoder

a. Væsentlige ønologiske fremgangsmåder

Dyrkningspraksis

— Beplantningstætheden på vinmarkerne er mindst 4 400 vinstokke pr. ha.

— Arealet for hver enkelt vinstok må ikke overstige 2,30 m2. Dette areal beregnes ved at gange afstanden mellem rækkerne med afstanden mellem vinstokkene i samme række.

— Afstanden mellem rækkerne af vinstokke må højst være 2,50 m.

Vinstokkene beskæres, så der er højst 8 skud pr. stok, ved hjælp af følgende teknikker:

— kort beskæring (gobelet-beskæring eller Royat-beskæring med en eller to arme)

— enkelt eller dobbelt Guyot-beskæring.

Kordonens maksimale højde er 0,60 m. Denne højde måles fra jorden og indtil nederste del af strukturens arme.

— Vinene fremstilles af druer, der høstes ved håndkraft. Drueklaserne transporteres i hel tilstand til fremstillingsstedet.

Fra 1. januar 2020 skal plantning af vinstokke og erstatninger ske med plantemateriale, der har været genstand for varmtvandsbehandling eller enhver anden behandling, der er godkendt af landbrugsministeriet til bekæmpelse af gylden skørbladsbakteriose.

Særlig ønologisk fremgangsmåde

— Enhver varmebehandling af de høstede druer ved en temperatur på over 40 °C er forbudt.

— Anvendelse af træflis er ikke tilladt.

Ud over ovennævnte bestemmelser skal de ønologiske fremgangsmåder, som anvendes ved fremstillingen af disse vine, opfylde bestemmelserne i EU-lovgivningen og den franske landbrugs- og fiskerilov (»code rural et de la pêche maritime«).

b. Maksimale udbytter

46 hektoliter pr. hektar.

6. Afgrænset geografisk område

Druehøsten, vinfremstillingen og vinbehandlingen finder sted i kommunen Cornas i departementet Ardèche.

7. Primære druesorter

Syrah N – Shiraz

8. Tilknytning til det geografiske område

I inddelingen af kontrollerede oprindelsesbetegnelser fra Rhônedalen hører den kontrollerede oprindelsesbetegnelse »Cornas« med til kategorien af »Crus des Côtes du Rhône«.

Den kontrollerede oprindelsesbetegnelse »Cornas« hører til den nordlige del af den kontrollerede oprindelsesbetegnelse »Côtes du Rhône« og er den sydligste af rødvinene i denne kategori.

Vinmarkerne er således beliggende på Rhôneflodens højre bred over for byen Valence og er klemt inde mellem de geografiske områder for de kontrollerede oprindelsesbetegnelser »Saint-Péray« og »Saint-Joseph«.

Det afgrænsede geografiske område omfatter udelukkende kommunen Cornas i departementet Ardèche.

Det geografiske område for betegnelsen »Cornas« udgøres af et solbeskinnet og varmt amfiteater, der hovedsagelig består af granit, og som ligger i læ for vinden. På områdets skråninger er der vinterrasser, der understøttes af de lave mure, som vinavlerne tålmodigt har opført og fortsat vedligeholder for at bevare både produktionspotentialet og det hermed forbundne landskab.

Ved at fastholde traditionen med at høste druerne ved håndkraft er producenterne af »Cornas«-vine med til at bevare særpræget og kendetegnene ved disse vindyrkningsarealer på skråningerne.

Mesoklimaet er måske det grundlæggende element, der har lagt navn til kommunen for den kontrollerede oprindelsesbetegnelse, eftersom »Cornas« betyder »brændt jord« på keltisk. På grund af de milde klimaforhold modnes druerne tidligt, og dette forklarer, hvorfor høsten ofte begynder en uge tidligere i »Cornas«, selv om vinmarkerne kun ligger 12 km syd for området for den kontrollerede oprindelsesbetegnelse »Hermitage«.

Alle disse naturlige forhold har gjort det muligt for vinavlerne at plante druesorten syrah N på dette sted – en druesort, der er karakteristisk for dette område, selv om den også har spredt sig til andre regioner. Druerne, der stammer fra omhyggeligt afgrænsede parceller, bliver tidligt modne og giver virile vine, der er kendetegnet ved en sort farve, rigelige, men silkebløde tanniner, kraftige aromaer, en struktur, der gør vinene gemmeegnede, og en enstemmigt og internationalt anerkendt kvalitet, der har været værdsat i flere århundreder, sådan som de omfattende arkiver vidner om.

Den kontrollerede oprindelsesbetegnelse »Cornas« baserer udelukkende sit omdømme på rødvin på samme måde som naboen, den kontrollerede oprindelsesbetegnelse »Saint-Péray«, der udelukkende omfatter hvidvin.

Ud over de organoleptiske kendetegn, vinmarkernes beskedne størrelse og klimaet får »Cornas« sit særpræg og sin identitet fra enhedsaspektet (én kommune, én druesort og jord, der hovedsagelig består af granit).

9. Andre vigtige betingelser (aftapning, mærkning og andre krav)

Retsgrundlag:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

a) På etiketten for vine med den kontrollerede oprindelsesbetegnelse er det tilladt at angive navnet på en mindre geografisk enhed, under forudsætning af at: — det drejer sig om en navngiven matrikelregistret lokalitet — navnet fremgår af høstanmeldelsen.

b) På etiketten for vine med den kontrollerede oprindelsesbetegnelse er det tilladt at angive »Cru des Côtes du Rhône« eller »Vignobles de la Vallée du Rhône« som større geografisk enhed. Betingelserne for at angive den større geografiske enhed »Vignobles de la Vallée du Rhône« er fastlagt i den aftale, der er indgået mellem de forskellige berørte beskyttelses- og forvaltningsorganer.

Område i umiddelbar nærhed

Retsgrundlag:

National lovgivning

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Det område i umiddelbar nærhed, som er genstand for undtagelsen vedrørende vinenes fremstilling, består af følgende kommuners område i henhold til den officielle geografiske kode af 1. januar 2019:

— Departementet Ardèche: Alboussière, Andance, Ardoix, Arlebosc, Arras-sur-Rhône, Boffres, Bogy, Champagne, Champis, Charmes-sur-Rhône, Charnas, Châteaubourg, Cheminas, Colombier-le-Cardinal, Eclassan, Etables, Félines, Gilhac-et-Bruzac, Glun, Guilherand-Granges, Lemps, Limony, Mauves, Ozon, Peaugres, Peyraud, Plats, Quintenas, Saint-Barthélemy-le-Plain, Saint-Cyr, Saint-Georges-les-Bains, Saint-Romain-d’Ay, Saint-Romain-de-Lerps, Sarras, Sécheras, Serrières, Saint-Désirat, Saint-Etienne-de-Valoux, Saint-Jean-de-Muzols, Saint-Péray, Soyons, Talencieux, Thorrenc, Toulaud, Tournon-sur-Rhône, Vernosc-lès-Annonay, Vinzieux og Vion

— Departementet Drôme: Albon, Andancette, Beaumont-Monteux, Beausemblant, Bourg-lès-Valence, Chanos-Curson, Chantemerle-les-Blés, Châteauneuf-sur-Isère, Chavannes, Clérieux, Crozes-Hermitage, Erôme, Gervans, Granges-les-Beaumont, Larnage, Laveyron, Mercurol-Veaunes, La Motte-de-Galaure, Ponsas, Pont-de-l’Isère, La Roche-de-Glun, Saint-Barthélemy-de-Vals, Saint-Donat-sur-l’Herbasse, Saint-Rambert-d’Albon, Saint-Uze, Saint-Vallier, Serves-sur-Rhône, Tain-l’Hermitage, Triors og Valence

— Departementet Isère: Chonas-l’Amballan, Le-Péage-de-Roussillon, Reventin-Vaugris, Les Roches-de-Condrieu, Sablons, Saint-Alban-du-Rhône, Saint-Clair-du-Rhône, Saint-Maurice-l’Exil, Salaise-sur-Sanne, Seyssuel og Vienne

— Departementet Loire: Bessey, La Chapelle-Villars, Chavanay, Chuyer, Lupé, Maclas, Malleval, Pélussin, Roisey, Saint-Michel-sur-Rhône, Saint-Pierre-de-Bœuf, Saint-Romain-en-Jarez og Vérin

— Departementet Rhône: Ampuis, Condrieu, Les Haies, Loire-sur-Rhône, Longes, Saint-Cyr-sur-le-Rhône, Saint-Romain-en-Gal, Sainte-Colombe og Tupin-et-Semons.

Link til produktspecifikationen

https://info.agriculture.gouv.fr/gedei/site/bo-agri/document_administratif-352971f9-f819-4a53-8429-9ee9238c98c4.